# Aleksandr Riazàntsev

Aleksandr Vladímirovitx Riazàntsev (en rus: Александр Владимирович Рязанцев), (Moscou, 12 de setembre de 1985), és un jugador d'escacs rus, que té el títol de Gran Mestre des de 2001.
A la llista d'Elo de la FIDE del maig de 2020, hi tenia un Elo de 2638 punts, cosa que en feia el jugador número 29 (en actiu) de Rússia, i el 128è millor jugador al rànquing mundial. El seu màxim Elo va ser de 2720 punts, a la llista de juliol de 2012 (posició 28 al rànquing mundial).

## Resultats destacats en competició

El 1997, Riazàntsev va guanyar el Campionat del món Sub-12, celebrat a Canes. L'any següent va guanyar el Campionat d'Europa individual Sub-14. El 2000 va formar part de l'equip rus que va guanyar l'olimpíada juvenil a Murek, Àustria, i l'any següent, amb només 16 anys, va assolir la tercera norma i el títol de GM.
El 2006, es proclamà Campió de Moscou.
L'abril de 2010 va guanyar, formant part de l'equip Sh SM-64 de Moscou, el campionat rus per equips, a Sotxi; en aquesta competició hi va puntuar 6 sobre 7 (+5 =2), al quart tauler.
El 2010 empatà als llocs 1r-7è amb Vitali Golod, Nadejda Kossíntseva, Leonid Kritz, Sebastien Feller, Christian Bauer, i Sebastien Maze a la 43a edició del Torneig obert de Biel/Bienne, a Suïssa, i quedà primer per desempat.
Entre l'agost i el setembre de 2011 participà en la Copa del món de 2011, a Khanti-Mansisk, un torneig del cicle classificatori pel Campionat del món de 2013, i hi va tenir una raonable actuació. Avançà fins a la segona ronda, quan fou eliminat per Ian Nepómniasxi (1½-2½).
El desembre de 2011 fou setè al Campionat d'Europa d'escacs Blitz, disputat a Polònia (el campió fou Hrant Melkumian).
L'octubre de 2016 fou campió de Rússia amb 7 punts d'11, jugat a Novosibirsk, mig punt per davant dels GM Aleksandr Grisxuk i Ievgueni Tomaixevski.

## Notes i referències

* ↑ «"Rànquing d'escaquistes per federació: Rússia"» (en anglès). lloc web de la FIDE. [Consulta: 19 maig 2020].
* ↑ Posició al rànquing mundial i evolució Elo d'Aleksandr Riazàntsev «benoni.de» (en alemany). Arxivat de l'original el 2016-03-03. [Consulta: 30 desembre 2013].
* ↑ «Campionats del món per edats: campions» (en portuguès). brasilbase. [Consulta: 10 febrer 2014].
* ↑ Crowther, Mark. «TWIC 596: Moscow Championship». London Chess Center, 10-04-2006. Arxivat de l'original el 2011-08-07. [Consulta: 7 juny 2010].
* ↑ La notació (+x -y =z) vol dir que el primer jugador va guanyar x partides, en va perdre y, i va fer taules en z.
* ↑ «Històric de guanyadors del Torneig de Biel» (en francès). bielchessfestival.ch. [Consulta: 15 juny 2011].
* ↑ Crowther, Mark. «Biel Chess Festival 2010 » (en anglès). TWIC, 29-07-2010. Arxivat de l'original el 2012-07-30. [Consulta: 15 juny 2011].
* ↑ FIDE has announced qualifiers for the World Cup 2011, Chessbase, 15 de juliol de 2011 (en anglès). Consultat el dia 25 de novembre de 2011 (anglès)
* ↑ «FIDE World Cup 2011» (en anglès). chess.com, 27-08-2011. [Consulta: 25 novembre 2011].
* ↑ «Resultats de la Copa del món de 2011» (en anglès). ugrasport.com. Arxivat de l'original el 2011-11-22. [Consulta: 25 novembre 2011].
* ↑ «GM Hrant Melkumyan is 2011 European Blitz Champion». Chessdom, 17-12-2011. [Consulta: 24 desembre 2014].
* ↑ «Riazantsev and Kosteniuk are 2016 Russian champions». chessdom.com. [Consulta: 3 novembre 2016]. (anglès)

## Enllaços externs

* Estimació Elo d'Aleksandr Riazàntsev a «chessmetrics.com». [Consulta: 16 juny 2011]. (anglès)
* Bartelski, Wojciech. «Fitxa d'Aleksandr Riazàntsev a OlimpBase» (en anglès). olimpbase.org. [Consulta: 16 juny 2011].
* Savinov, Misha. «Entrevista amb n'Aleksandr Riazàntsev» (en anglès). chesscafe.com, 2006. [Consulta: 16 juny 2011].